जहां तक अभिनय का सवाल है, तो आलिया के किरदार में हुमा कुरेशी और जीत सिंह के किरदार में मनीष दयाल उभर कर आते हैं. दोनों ही कलाकार प्रेम, प्रेम से दूर होने, देश के बंटवारे के दर्द को भी अपनी आंखों व चेहरे के भावों से इस तरह पेश किया है कि आम दर्शक के दिलों तक अपनी पीड़ा पहुंचा देते हैं. आसिफ की सलाह पर जीत सिंह से दूर लाहौर अपने पिता के साथ जाते समय जिस तरह से आलिया के आंसू निकलते हैं, वह अपने आप प्यार के टूटने व देश के बंटवारे के दर्द को लेकर बहुत कुछ कह जाता है. बालीवुड के फिल्मकार इसे इतना मैलोड्रामैटिक बना देते कि वह दर्द दर्शकों के दिलों को न छू पाता. लार्ड माउंटबेटन के किरदार में हुग बेन्नेविले भी जमे हैं. ओम पुरी, डेंजिल स्मिथ, नीरज कावी ने भी अच्छा काम किया है.